[image: image1.png]


ROMANIA

JUDETUL VRANCEA

[image: image2.png]


CONSILIUL LOCAL

AL MUNICIPIULUI FOCSANI

HOTARARE
Privind,  aprobarea Regulamentului de organizare si desfasurare a evaluarii 

     managementului institutiilor publice de cultura din subordinea 

              Consiliului Local al Municipiului Focsani

         Consiliul Local al Municipiului Focsani, Judetul Vrancea, intrunit in sedinta ordinara;

      - văzând proiectul de hotărâre iniţiat de domnul Primar al Municipiului Focsani, raportul Directiei resurse umane si coordonare unitati subordonate inregistrat la nr.8497/12.02.2011 prin care se propune aprobarea Regulamentului de organizare si desfasurare a evaluarii managementului institutiilor publice de cultura din subordinea Consiliului Local al Municipiului Focsani, precum si avizul favorabil al Comisiei pentru cultura, sanatate, invatamant, sport si tineret;
          - in conformitate cu Ordonanta de Urgenta nr.189/2008 privind managementul institutiilor publice de cultura, cu modificarile si completarile ulterioare;

· in conformitate cu Hotararea Guvernului nr.1301/2009 pentru aprobarea Regulamentului-cadru de organizare şi desfăşurare a concursului de proiecte de management, Regulamentului-cadru de organizare şi desfăşurare a evaluării managementului, modelului-cadru al caietului de obiective, modelului-cadru al raportului de activitate, precum şi modelului-cadru recomandat pentru contractele de management, pentru instituţiile publice de cultură;
           - in baza prevederile art. 36 alin. (3) lit.b) şi alin. (9) si in temeiul art.45, alin.(1) din Legea nr.215/2001 privind administraţia publică locală, republicată in 2007 cu modificarile si completarile ulterioare;
HOTĂRĂŞTE:
 Art.1. Aprobarea   Regulamentului de organizare  si  desfasurare a evaluarii 

managementului institutiilor publice de cultura din subordinea Consiliului Local al Municipiului Focsani, conform anexei alaturate, care face parte integranta din prezenta  hotarare.

          Art.2.  Raportul Comisiei de evaluare a managementului va fi prezentat in fata Consiliului Local al Municipiului Focsani in termen de doua luni de la efectuarea evaluării.

          Art. 3. Prezenta hotarare va fi comunicata de catre Directia administratie publica locala, compartimentelor, birourilor, serviciilor si Primarului municipiului Focsani, care va asigura executarea acesteia prin Directia administratie publica locala, Directia resurse umane si coordonare unitati subordonate , Directia economica , Ansamblul folcloric profesionist „Tara Vrancei”, Teatrul Municipal Focsani, Ateneul Popular „Mr.Gh.Pastia”Focsani si Formatia Corala Traditionala „Pastorala”Focsani.

PRESEDINTE DE SEDINTA,                                Contrasemneaza,

         Vrâncianu Gicu                                   SECRETARUL MUNICIPIULUI

                                                                                  FOCSANI

                                                                             Corhană Eduard Marian
Municipiul Focsani, 22 februarie 2011

Nr.69
MB/2ex.

      R O M Â N I A                                                               Anexa 
JUDEŢUL VRANCEA                                             la Hotararea nr. 69
CONSILIUL LOCAL AL                                         din 22 februarie 2011

MUNICIPIULUI FOCŞANI

REGULAMENTULUI DE ORGANIZARE SI DESFASURARE A EVALUARII

MANAGEMENTULUI INSTITUTIILOR PUBLICE DE CULTURA DIN SUBORDINEA CONSILIULUI LOCAL AL MUNICIPIULUI FOCSANI
CAPITOLUL I

Dispoziţii generale

    Art. 1- Evaluarea managementului de către Consiliul Local al Municipiului Focsani, denumit în continuare autoritatea, pentru institutiile publice de cultura aflate in subordinea sa, se face în conformitate cu prevederile Ordonanţei de urgenţă a Guvernului nr. 189/2008 privind managementul instituţiilor publice de cultură, cu modificările şi completarile ulterioare şi cu cele ale prezentului Regulament.
    Art. 2- Prezentul regulament a fost elaborat pentru evaluarea managementului realizat în perioada stabilită în contractul de management  şi prevederile sale se aplică :

    a) anual, in cazul evaluarii anuale a managementului,
    b)cu cel putin 150 de zile calendaristice inainte de expirarea duratei contractului de management-evaluarea finala(in conformitate cu prevederile art.37, alin.(2) din  ordonanţa de urgenţă.

    Art. 3 (1) Evaluarea managementului se face pe baza raportului de activitate întocmit de managerul institutiei publice de cultura, denumit în continuare managerul.
    (2) Raportul de activitate se depune la Directia resurse umane si coordonare unitati subordonate din cadrul Primariei Municipiului Focsani,  cu respectarea termenelor stabilite de dispoziţiile art. 37, respectiv art. 39 alin. (1) din ordonanţa de urgenţă.

       Raportul de activitate depus pentru evaluarea finală va face referire la activităţile/proiectele/programele derulate pe întreaga perioadă de management.

    Art. 4. Evaluarea managementului institutiile publice de cultura aflate in subordinea Consiliului Local al Municipiului Focsani se desfăşoară conform unui calendar stabilit de Comisia de evaluare a managementului, potrivit legii.

    CAPITOLUL II

    Organizarea şi funcţionarea Comisiei de evaluare

    Procedura de evaluare

    Art. 5 (1) Comisia de evaluare, denumită în continuare Comisia, este alcătuită din:
    a) 2 reprezentanţi ai autorităţii;

    b) 1specialist.

    (2) Membrii Comisiei sunt numiţi prin hotărâre a Consiliului Local al Municipiului Focsani.
    Art. 6(1) Membrii Comisiei studiază individual proiectele manageriale primite în format electronic şi/sau pe suport hârtie de la secretariat.
    (2) Comisia îşi desfăşoară activitatea în şedinţe, organizate la sediul autorităţii, în cadrul cărora membrii acesteia:

    a) analizează solicitarea transmisă de către autoritate în vederea întocmirii raportului de activitate şi stabilesc punctajul/grila de evaluare pentru criteriile în baza cărora se va nota raportul de evaluare şi interviul;

    b) studiază şi evaluează raportul de activitate, în corelare cu referatele-analiză întocmite de reprezentanţii compartimentelor de specialitate din cadrul autorităţii;

    c) se deplasează, după caz, la sediul instituţiei publice de cultura ( - toţi sau o parte dintre membri, desemnaţi cu majoritate de voturi -, în vederea evaluării activităţii managerului, pe baza raportului de activitate al acestuia, raportat la prevederile contractului de management;

    d) evaluează raportul de activitate pe bază de interviu susţinut de manager;

    e) dezbat, analizează şi acordă note pentru fiecare etapă a evaluării;

    f) elaborează un raport motivat asupra rezultatului obţinut de directorul instituţiei în urma evaluării şi face recomandări pentru continuarea sau încetarea managementului, respectiv reînnoirea ori rezilierea contractului de management;

    g) certifică, prin semnătură, toate actele şi documentele Comisiei, întocmite de secretariatul Comisiei;

    (3) Data, ordinea de zi şi locul de desfăşurare a şedinţelor Comisiei sunt anunţate de către secretar cu cel puţin 2 zile înainte de desfăşurarea acestora.

    Art. 7(1) Secretariatul Comisiei are rolul de a organiza evaluarea şi este alcătuit din reprezentanţi ai autorităţii, care fac parte din aparatul de specialitate al primarului, după cum urmează:
    a) 1 reprezentant al compartimentului de resurse umane, organizare ;

    b) 1 reprezentant al compartimentul de specialitate din cadrul autorităţii care coordonează domeniul în care îşi desfăşoară activitatea managerul;

    c) 1 reprezentant al Directiei economice din cadrul autorităţii.

    (2) Membrii secretariatului Comisiei pot participa, după caz, la şedinţele Comisiei, fără drept de vot.

    Art. 8(1) Reprezentanţul compartimentul de resurse umane, organizare  din cadrul secretariatului Comisiei are următoarele atribuţii:

    a) transmit raportul de activitate, în copie, reprezentanţului compartimentul de specialitate din cadrul autorităţii care coordonează domeniul în care îşi desfăşoară activitatea managerul şi reprezentantului Directiei economice, în vederea întocmirii referatelor-analiză;

    b) întocmesc referatul-analiză, urmărind corelaţia dintre raportul de activitate şi contractul de management, cu privire la managementul resurselor umane;

    c) înaintează membrilor Comisiei raportul de activitate, însoţit de referatele-analiză;

    d) consemnează la finele fiecărei etape notele acordate;

    e) calculează rezultatul evaluării;

    f) consemnează, după caz, recomandările Comisiei privind activitatea managerului, raportat la prevederile contractului de management;

    g) întocmesc procesul-verbal al fiecărei etape;

    h) comunică şi aduc la cunoştinţa publică rezultatul evaluării.

    (2) Reprezentanţul compartimentului de specialitate din cadrul autorităţii care coordonează domeniul în care îşi desfăşoară activitatea managerul din cadrul secretariatului Comisiei întocmeste şi înaintează reprezentanţului compartimentului de resurse umane, organizare din cadrul autorităţii referatul-analiză, urmărind corelaţia dintre raportul de activitate şi contractul de management, cu privire la programe/proiecte şi managementul operaţional.

    (3) Reprezentanţul Directiei economice din cadrul secretariatului Comisiei întocmeste şi înaintează reprezentantului compartimentul de resurse umane, organizare referatul-analiză, urmărind corelaţia dintre raportul de activitate şi contractul de management, cu privire la managementul financiar.

    Art. 9(1) Analiza şi notarea rapoartelor de activitate şi a interviului se fac în baza criteriilor prevăzute în raportul de evaluare elaborat la solicitarea autorităţii, cu luarea în considerare a modelului elaborat de Ministerul Culturii, Cultelor şi Patrimoniului Naţional.

    (2) Evaluarea se face prin acordarea de către fiecare membru al Comisiei a unei note - nota A, de la 1 la 10, pentru prima etapă, nota B, de la 1 la 10, pentru etapa a II-a, făcându-se media aritmetică a notelor acordate de fiecare membru al Comisiei.

    (3) Nota finală dată de fiecare membru se calculează astfel: (A + B) / 2 = ____
    (4) Rezultatul final se calculează prin media aritmetică a notelor acordate de fiecare membru al Comisiei, astfel:

    [Rezultatul final] = (nota 1 + nota 2 + nota 3 ) / x

    x - nr. membrilor Comisiei stabilit de autoritate pentru respectiva evaluare

    CAPITOLUL III

    Soluţionarea contestaţiilor
    Art. 10 Managerii nemulţumiţi pot depune contestaţii asupra modului de respectare a procedurii privind organizarea şi desfăşurarea evaluării la Compartimentul resurse umane, organizare  din cadrul aparatului de specialitate al 
Primarului Municipiului Focsani în termen de 3 zile lucrătoare de la data comunicarii rezultatului evaluarii.
    Art. 11(1) Contestaţiile se soluţionează în termenul prevăzut la art. 42 alin. (2) din ordonanţa de urgenţă, respectiv in termen de 3 zile lucratoare de la data expirarii termenului pentru depunerea contestatiilor.

    (2) Comisia de soluţionare a contestaţiilor este alcătuită din 3  membri, numiţi cu respectarea dispoziţiilor art. 21 alin. (2) din ordonanţa de urgenţă prin Hotararea Consiliului Local al Municipiului Focsani.

   (3) In termen de 24 de ore de la solutionarea contestatiilor, rezultatul final al evaluarii este adus la cunostinta publica prin grija autoritatii.

    (4) Rezultatul final al evaluarii se aproba prin act administrativ al autoritatii, respectiv prin hotararea Consiliului Local al Municipiului Focsani.

     (5) Rezultatul final al evaluarii poate fi atacat in justitie, in conditiile Legii nr.544/2004, cu modificarile si completarile ulterioare. 

